text: Foreldur og børn læra at matgera saman
text: #000001
text: Tvey skeið í matgerð fyri foreldur og børn verða fyriskipað í heyst. Tey fara at byggja á grundsjónarmiðini í Matarvarðanum, sum FK og FDB lótu gera í 2011.
text: #000002
text: Í heyst verður skipað fyri tveim­um dagsskeiðum í matgerð fyri foreldur og børn. Tað er Hús­ar­haldsskúli Føroya í Klaks­vík, sum, saman við Føroya Keypssamtøku, skipar fyri skeiðunum.
text: #000003
text: – Vit hava merkt ein ávísan tørv á einum tílíkum matskeiði fyri foreldur og børn. Fleiri fyri­spurn­ingar hava verið, og nú vilja vit royna um veruligur áhugi er fyri slíkum skeiði, sigur Jóhanna á Tjaldrafløtti leiðari á Húsar­halds­skúla Føroya.
text: #000004
text: Umframt sjálva matgerðina fara skeiðini eisini at fevna um nakað av ástøði. Skeiðini verða grundaði á nýggja matarvarðan, sum FK læt gera og geva út saman við FDB á heysti 2011.
text: #000006
text: Skeið sum hesi hava stóran týdn­ing fyri framtíðar matar­vanarnar hjá børnunum. Í dag verður sum heild brúkt ov lítið av tíð til virk­semi, har foreldur og børn kunnu samstarva um dagligar uppgávur, og tá er matgerð ein sjálvsagdur táttur. Hetta er lærdómur fyri lívið, bæði hjá foreldrunum og ikki minst børnunum.
text: #000007
text: Á skeiðinum verður hugt eftir, hvat ið kann fáast burtur úr rótum og grovum grønmeti.
text: #000008
text: Hvat fæst burtur úr rótum og grovum grønmeti?
  Fyrstu skeiðini fara at snúgva seg um lutfalsliga einfaldar, men sera heilsugóðar matgerðarhættir. Farið verður m.a. í dýpdina við at finna fram teir ótroyttu møgu­leik­ar, sum eitt nú røtur, eplir og ymisk groft grønmeti hava at bjóða í sambandi við matgerð, bæði tá ið talan er um døg­urða­mat, baktur, suppur og tílíkt.
text: #000009
text: Tað er lærdómur fyri lívið at gera mat saman, bæði fyri børn og foreldur.
text: #000011
text: Eitt foreldur og tvey børn
  Skeiðini verða skipaði soleiðis, at fyri hvørt foreldur kunnu tvey børn í skúlaaldri verða teknaði. Lut­tøku­gjaldið er 500 kr fyri hvørt for­eld­ur og 100 kr. fyri hvørt barnið. Fyri­skipararnir gera vart við, at talið av luttakarum er avmarkað. Tey, sum tekna seg fyrst til skeiðið eru tey, sum fyrst sleppa framat.
text: #000012
text: Skeiðini byrja kl. 9 á morgni og vara til umleið kl. 17. Íroknað skeiðs­gjaldið er undirvísing, undir­vísingartilfar umframt mat­ur. Freistin at tekna seg til skeiðið, ið verður 29. september er 21. sept­ember, og til skeiðið, sum verður 27. oktober er freist­in 19. oktober.
text: #000013